cyanic-selkie/wikianc huggingface dataset:
டிமிசென் மருமா
டிமிசென் மருமா (Timycen Maruma, பிறப்பு: ஏப்ரல் 19 1988), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு ஒருநாள் பன்னாட்டுத் துடுப்பாட்டப் போட்டிகளிலும் 56 முதல்தர துடுப்பாட்டப் போட்டிகளிலும், 51 ஏ-தர துடுப்பாட்டப் போட்டிகளிலும், நான்கு இருபது20 போட்டிகளிலும் கலந்து கொண்டுள்ளார். இவர் 2007 - 2010 ஆண்டுகளில் சிம்பாப்வே முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டிமிசென் மருமா கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 21 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1988 பிறப்புகள் பகுப்பு:வாழும் நபர்கள்
ஜூலி ஹன்டர்
ஜூலி ஹன்டர் (Julie Hunter, பிறப்பு: மார்ச்சு 15 1984), ஆத்திரேலிய   பெண்கள் துடுப்பாட்ட அணி அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஒருநாள் பன்னாட்டுத் துடுப்பாட்டப் போட்டிகளிலும், இரண்டு இருபது20   போட்டிகளிலும்,  63  ஆத்திரேலியா  பெண்கள் தேசிய அணி போட்டிகளிலும்  கலந்து கொண்டுள்ளார். ஆத்திரேலிய பெண்கள் தேசிய அணி உறுப்பினராக 2010 ல்  ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1984 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
டேக்கார்ட் எண்
என்ற எண் அதன் பகுகாரணியான
ஆனது பொய்யாக பகா எண்ணாக கருதப்பட்டால் மட்டுமே 198585576189 ஒரு நிறைவெண்ணாக இருக்க முடியும்.
எடுத்துக்காட்டு எண்
D நிறைவெண் எனில் அதன் வகுஎண் சார்பு ஆக இருக்கும்.
என எடுத்துக்கொண்டால்:
192⋅61 = 22021
ஆக இருப்பதால் 22021 பகு எண்ணே. இருப்பினும் 22021 ஐப் பொய்யான ஒரு பகாஎண்ணாகக் கருதியே மேலுள்ள முடிவு பெறப்பட்டுள்ளது. அதாவது 22021 ஐப் பொய்யான ஒரு பகாஎண்ணாகக் என்பது நிறுவப்படுள்ளது. எனவே 198585576189 ஒரு டேக்கார்ட் எண்.
மேற்கோள்கள்
பகுப்பு:எண் கோட்பாடு பகுப்பு:குறிப்பிடத்தக்க எண் வகைகள் பகுப்பு:வகுஎண் சார்பு பகுப்பு:முழுஎண் தொடர்வரிசைகள்
சமிபாடு
thumb|200px|right|மனித சமிபாட்டுத் தொகுதி
சமிபாடு அல்லது செரித்தல் (Digestion) என்பது பெரிய அளவில் உள்ள கரையாத உணவு மூலக்கூறுகளை தண்ணீரில் கரையக்கூடிய சிறிய மூலக்கூறுகளாக சிதைக்கும் வளர்சிதைமாற்ற வினையாகும். இவ்வாறு சிதைக்கப்பட்ட சிறிய மூலக்கூறுகள் உறிஞ்சப்பட்டு, நீர்மநிலை குருதி நீர்மத்தினுள் சேர்த்துக்கொள்ளப்படுகிறது. சில உயிரினங்களில் இச்சிறிய மூலக்கூறுகள் சிறுகுடலால் உறிஞ்சப்பட்டு இரத்தத்தோடு சேர்த்துக்கொள்ளப்படுகிறது. செரிமானம் என்பது அனுசேபத்தின் ஒரு வடிவமாகும். பெரும்பாலும் உணவு எவ்வாறு உடைந்தது என்பதை அடிப்படையாகக் கொண்டு இதை  இரண்டு செயல்முறைகளாக பிரிக்கிறார்கள். இயக்கமுறைச் செரிமானம் (mechanical digestion) மற்றும் வேதியியல் செரிமானம் (chemical digestion) என்பன இவ்விரண்டு முறைகளாகும். இயக்கமுறை செரிமானம் என்பது, உடல் இயக்கத்தால் பெரிய உணவு மூலக்கூறுகள் சிறிய துண்டுகளாக சிதைக்கப்படுவதாகும். செரிமான நொதிகளால் பெரிய உணவு மூலக்கூறுகள் சிறிய மூலக்கூறுகளாகச் சிதைக்கப்படுவதை வேதியியல் செரிமானம் என்பர்.
சொல் இலக்கணம்
செரித்தலின் அடிப்படையான வினையை விளக்குமாறு தமிழில் அதற்கு அறுத்தல் என்னும் சிறப்பான சொல் உண்டு. உணவைப் பிரிப்பதற்கு அறுத்தல் என்று பெயர்.
திருவள்ளுவர், "மருந்தென வேண்டாவாம் யாக்கைக்கு அருந்தியது
அற்றது போற்றி உணின்."
என்று கூறியதில் உள்ள “அற்றது போற்றி உணின்” என்னும் தொடரில் உள்ள அற்றது எனும் சொல் உண்ட உணவை முழுவதுமாகச் செரித்தல் என்பதைக் குறிக்கும்.
சமிபாட்டுத் தொகுதி
சமிபாட்டில் உள்ளான சமிபாடு, வெளியான சமிபாடு என இரண்டு வகைகள் உள்ளன. படிவளர்ச்சி வரலாற்றின் ஆரம்ப நிலைகளில், வெளியான சமிபாடே நிகழ்ந்தது. பங்கசு போன்ற சில உயிரினங்கள் தற்போதும் அவ்வாறான சமிபாட்டு முறையையே பின்பற்றுகின்றன. இந்த முறையில், உயிரினத்தைச் சூழவுள்ள சுற்றுச்சூழலில், நொதியங்கள் சுரக்கப்பட்டு, அவற்றினால் சிறு மூலக்கூறுகளாக்கப்படும் கரிமப் பொருட்கள், பின்னர் உயிரினத்தினுள்ளே பரவல் மூலம் உள்ளெடுக்கப்படும். அதேவேளை விலங்குகளில் காணப்படும் இரையகக் குடற்பாதையில் உள்ளான சமிபாடு நிகழும். குழாய் போன்ற வடிவிலான இந்த இரையகக் குடற்பாதையினுள்ளே நொதியங்கள் சுரக்கப்பட்டு, உள்ளாகவே மூலக்கூறுகள் உடைக்கப்பட்டு, சிறிய மூலக்கூறுகள் அகத்துறிஞ்சப்படும். உள்ளான வேதியியல் சூழல் மிகவும் கட்டுப்பாட்டான முறையில் இருப்பதனாலும், அதிகளவிலான மூலக்கூறுகள் அகத்துறிஞ்சப்படும் என்பதனாலும், இந்த உள்ளான சமிபாடே மிகவும் வினைத்திறனானதாக இருக்கிறது.
விசேட உறுப்புகள்
தங்களது உணவைச் சமிபாடடையச் செய்வதற்கு உதவுவதற்காக விலங்குகள் அலகுகள், நாக்கு, பற்கள் போன்ற பரிணாமமடைந்த உறுப்புக்களைக் கொண்டுள்ளன.
அலகுகள்
பறவைகள் தமது சூழலியல் முடுக்குக்கு இசைவான எலும்புகளால் உருவான அலகுகளைக் கொண்டுள்ளன. இவற்றின் மூலம் பழங்கள், விதைகள், பூச்சிகள் என்பவற்றைப் பறவைகள் இலகுவில் உட்கொள்கின்றன.
நாக்கு
நாக்கு, வாயின் அடியில் எலும்போடு இணைக்கப்பட்ட எலும்புத்தசை என்னும் வகையைச் சேர்ந்த இளஞ்சிவப்பு நிறத் தசை ஆகும். இது வாயில் இடும் உணவை பற்கள் மெல்லுவதற்குத் ஏற்றாற்போல் நகர்த்தியும், புரட்டியும், திருப்பியும், மென்ற உணவை விழுங்கி உணவுக் குழாய்க்குள்ளே தள்ளியும் உதவுகின்றது.
பல்
பல் பெரும்பாலான முதுகெலும்பி வகையான விலங்குகளின் தாடையில் காணப்படுகின்றது. இது உணவைக் கிழித்து, விறாண்டி, சப்பி உண்பதற்கு உதவியாக உள்ளது. பற்கள் வெள்ளை அல்லது வெளிர் மஞ்சள் நிறத்தில் ஆனவையாகும். பற்கள் எலும்புகளால் ஆனவையல்ல. மாறாக அடர்த்தி மற்றும் கடினத்தன்மை உள்ள பல் மிளிரி, பற்சீமெந்து, பன்முதல், பன்மச்சை போன்ற இழையங்களால் ஆனவை. மனிதப் பற்கள் இரத்தம் மற்றும் நரம்பு என்பவற்றுடன் நேரடித்தொடர்பில் இருக்கின்றன.
விலங்குகளின் பற்களின் வடிவம், உருவளவு மற்றும் எண்ணிக்கை என்பன அவை உட்கொள்ளும் உணவில் தங்கியுள்ளன. உதாரணத்திற்கு தாவர உண்ணிகள் தாவரப் பாகங்களினை அரைத்து உண்ண அதிக எண்ணிக்கையான கடைவாய்ப் பற்களைக் கொண்டுள்ளன. அதேவேளை விலங்கு உண்ணிகள் விருத்தியடைந்த வெட்டும் பற்களைக் கொண்டுள்ளன.
விசேட நடத்தைகள்
அசைபோடும் அல்லது இரைமீட்கும் விலங்கினங்களில், உணவானது முழுமையாக விழுங்கப்பட்டுச் சேமிக்கப்பட்டு, பின்னர் மீண்டும் வாயினுள் எடுத்து அரைத்து விழுங்கப்படும். சில பறவைகள் சமிபாடடையாத உண்ணப்பட்ட உணவை மீள வாய்க்கு எடுத்து, அவற்றின் குஞ்சுகளுக்குக் கொடுக்கும்.
முயல், மற்றும் சில கொறிணிகள் சமிபாடடையாத உணவை, முக்கியமாக நார்வகை உணவை, மீள் சமிபாட்டுக்கு உட்படுத்துவதற்காக தமது மலத்தை உண்ணும் இயல்பைக் கொண்டுள்ளன. யானை, பாண்டா கரடி, கோவாலா போன்ற சில விலங்கினங்களில் இளம் குட்டிகள், தாயின் மலத்தை உண்ணும் பழக்கம் உள்ளது. இளம் விலங்குகளின் குடலில் சமிபாட்டுக்குத் தேவையான நுண்ணுயிர்கள் இல்லாதிருப்பதால், அவற்றை தாயின் மலத்தை உண்ணுவதன் மூலம் இளம் குட்டிகள் பெற்றுக்கொள்கின்றன.
மனிதனின் உடலில் செரித்தல் செயல்முறைகள்
மனித சீரணமண்டலம் வாயில் தொடங்கி மலவாய் வரை நீண்டிருக்கிறது. உணவு வாய்க்குள் வந்தவுடன் மெல்லுதல் என்ற உடலியக்கச் செயலால் செரித்தல் செயல்முறை ஆரம்பமாகிறது. உணவு பற்களால் அரைக்கப்படுகிறது. நாக்கின் உதவியால் கலக்கப்படுகிறது. உமிழ்நீர்ச் சுரப்பிகள் சுரக்கும் உமிழ்நீர் இங்கு உணவுடன் சேர்க்கப்படுகிறது. கோழை உணவுக்கு வழவழப்பைக் கொடுக்கிறது. ஐதரசன் கார்பனேட்டு காரத்தன்மையைக் கட்டுபடுத்தி அமைலேசு நொதியை ஊக்குகிறது. இதனால் உணவிலுள்ள மாவுச்சத்தின் ஒரு பகுதி செரிக்கப்படுகிறது. இந்நிலையில் உணவு சிறிய சிறிய துண்டுகளாக கவளம் போல நீர்மக்குழம்பு வடிவில் காணப்படும். தொண்டைக்குழி தசைகள் வழியாக உணவுக்குழாயை அடைந்து, தொடர் அலை இயக்கம் மூலம் இரைப்பையைச் சேர்கிறது. இரைப்பையை அடையும் உணவு வளர்சிதை மாற்றம் மூலம் சீரணிக்கப்பட்டு, சத்துக்களும், கனிமங்களும், உயிர்சத்துகளும் உட்கிரகிக்கப்படுகின்றன. புரதம், கொழுப்பு, மாவுச்சத்துகள் முதலியன எளிதாக சிதைக்கப்பட்டு கிரகிக்கப்படுகின்றன. பின்னர் உணவு சிறுகுடல், பெருங்குடல் என நகர்கிறது. செரிக்கப்படாத உணவு இறுதியாக மலக்குடல் வழியாக வந்து மலவாய் மூலம் வெளியேற்றப்படுகிறது.
புரதச் செரிமானம்
புரதங்களின் செரிமானம் இரைப்பையில் ஆரம்பமாகிறது. இங்குள்ள பெப்சின் நொதி புரதங்களை பாலி பெப்டைட்டுக்களாக உடைக்கிறது. மனித இரைப்பையில் பெப்சினும் கணையத்தில் டிரிப்சின் மற்றும் கைமோ டிரிப்சினும் சுரக்கின்றன. புரதம் முற்றிலுமாக உடைக்கப்பட்ட நிலையில் அமினோ அமிலங்களாக மாற்றப்படுகின்றன. இவற்றின் செரிமான நடவடிக்கைகள் சிறுகுடலுக்குள்ளும், சிறுகுடல் மேற்பரப்பிலும் நடைபெறும்.
மாப்பொருள் செரிமானம்
உண்ணப்படும் உணவில் உள்ள மாப்பொருள் பொதுவாக பல்சக்கரைட்டான அமைலேசு வடிவில் காணப்படும். முதலில் உமிழ்நீரில் உள்ள ஆல்பா அமைலேசால் இது உடைக்கப்படுகிறது. பின்னர் உணவு சிறுகுடலை அடையும்போது இதேபோன்ற கணையத்தில் சுரக்கப்படும் அமைலேசு நொதியத்தால் மேலும் சிதைக்கப்படுகின்றது. சிறுகுடலின் மேற்பரப்பு உயிரணுக்களால் சுரக்கப்படும் நொதி இதை குளுகோசாக மாற்றுகிறது. இக்குளுகோசு சளிச்சவ்வு உயிரணுக்களால் உட்கிரகிக்கப்படுகிறது. உண்ணப்படும் உணவிலுள்ள எல்லா கார்போஹைரேட்டு மூலக்கூறுகளும் உணவு சிறுகுடலின் கடைசி பாகமான இலியத்தினை அடையும் முன்னரே உட்கிரகிக்கப்படுகின்றன. பொதுவாக குளுக்கோசு, மோல்ட்டோசு ஆகிய எளிய மூலக்கூறுகள் இலகுவாக அகத்துறிஞ்சப்படுகின்றன. இலக்டோசானது லக்டேசு நொதியத்தால் குளுக்கோசாகவும், கலக்டோசாகவும் உடைக்கப்பட்டு அகத்துறிஞ்சப்படும். சுக்குரோசு ஆனது சுக்குரேசு நொதியத்தால் குளுக்கோசு, பிரக்டோசாக உடைக்கப்பட்டு அகத்துறிஞ்சப்படும்.
புற இணைப்புகள்
பகுப்பு:சமிபாட்டுத்தொகுதி பகுப்பு:உடலியங்கியல்
வள்ளிமதுரை
வள்ளிமதுரை (Vallimadurai), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கீரைப்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 51 கிலோமீட்டர் தொலைவிலும், அரூரில் இருந்து 11 கிலோ மீட்டர் தொலைவிலும், மாநில தலைநகரான சென்னையிலிருந்து 260 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°58'04.3"N 78°32'00.0"E ஆகும்.
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 352 குடும்பங்களும் 1371 மக்களும் வசிக்கின்றனர். இதில் 697 ஆண்களும் 674 பெண்களும் அடங்குவர். கிராமத்தின் மொத்த கல்வியறிவு பெற்றவர்கள் விகிதம் 47.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
தெற்கு மயிலோடை ஆத்தி உடையார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வாய்ச் சுகாதாரம்
வாய்க்குழி நோய்களினை உண்டாக்கும் ஆபத்து காரணிகள் ஆரோக்கியமற்ற உணவு, புகையிலை பயன்பாடு, தீங்கு விளைவிக்கக்கூடிய அளவில் மது அருந்துதல், மற்றும் மோசமான வாய்ச் சுகாதாரம் என்பனவாகும்.
பகுப்பு:சுகாதாரம்
எதிர்மறுப்பு நிறுவல்
முரண்பாட்டு நிறுவல் அல்லது எதிர்மறுப்பு நிறுவல் (proof by contradiction) என்பது கணித நிறுவல் முறைகளில் ஒருவகையாகும். இந்நிறுவல் முறையில், ஒரு கூற்று உண்மையானது என்பதை நிறுவ, அக்கூற்று உண்மையில்லை என எடுத்துக்கொண்டு, அதன் விளைவாக ஏற்கனவே நிறுவப்பட்ட வேறு கூற்றுகளில் முரண்பாடு ஏற்படுவதைச் சுட்டிக்காட்டுவதன் மூலம் கூற்று உண்மையாகத்தான் இருக்க வேண்டும் என நிறுவப்படுகிறது. இது மறைமுக நிறுவல் (indirect proof) எனவும் அழைக்கப்படுகிறது.
ஆங்கிலக் கணிதவியலாளர் எதிர்மறுப்பு நிறுவலை சதுரங்க உத்தியைவிட அதிக நுண்மையானது என்கிறார்
2 இன் வர்க்கமூலம் ஒரு விகிதமுறா எண்
’2 இன் வர்க்கமூலம் ஒரு விகிதமுறா எண்’ என்ற கூற்றை நிறுவ பழங்காலத்திலிருந்தே எதிர்மறுப்பு நிறுவல் முறை பயன்படுத்தப்பட்டு வருகிறது.
மாறாக,
b ஒற்றை எண்ணாகவும் அதே சமயம் இரட்டை எண்ணாகவும் உள்ளது. இது ஒரு முரண்பாடு.
எனவே √ ஒரு விகிதமுறா எண் அல்ல; அது ஒரு விகிதமுறு எண்; அதனை இரு எளிய பின்ன வடிவில் எழுதலாம் என நிறுவலின் தொடக்கத்தில் எடுத்துக்கொள்ளப்பட்ட நிலை தவறு. √ ஒரு விகிதமுறா எண்ணே.
இவ்வாறு, ‘2-இன் வர்க்கமூலம் ஒரு விகிதமுறா எண்’ என்ற கூற்று எதிர்மறுப்பு நிறுவல் முறையில் நிறுவப்படுகிறது.
செம்பக்கத்தின் நீளம்
ஒரு செங்கோண முக்கோணத்தின் செம்பக்கத்தின் நீளம், மற்ற இரு பக்கங்களின் நீளங்களின் கூட்டுத்தொகையைவிட குறைவானதாக இருக்கும். எதிர்மறுப்பு நிறுவலைப் பயன்படுத்தி இக்கூற்றை நிறுவலாம். இதற்குப் பித்தேகோரசு தேற்றம் பயன்படுத்தப்படுகிறது.
எதிர்மறுப்பு முறையில் நிறுவ, இக்கூற்று உண்மையில்லை எனக் கொள்ள வேண்டும். அதாவது, இருபுறமும் வர்க்கம் காண முக்கோணத்தின் பக்கங்களின் நீளங்களாக இருப்பதால், a, b இன் மதிப்புகள் பூச்சியத்தைவிட பெரியதாக இருக்கும். இந்தக் கடப்பு உறவைப் பின்வருமாறு சுருக்கலாம்
பேப்பர் போட்சு
பேப்பர் போட்சு (Pepper Potts) என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ஸ்டான் லீ, ராபர்ட் பெர்ன்ஸ்டீன் மற்றும் டான் ஹெக் ஆகியோரால், செப்டம்பர் 1963 இல் வெளியான டேல்ஸ் ஆப் சஸ்பென்ஸ் #45 என்ற கதையில் தோற்றுவிக்கப்பட்டது.
எதிர்மறுப்பு நிறுவல்
செம்பக்கத்தின் நீளம்
இக்கூற்று, பித்தாகரசு தேற்ற முடிவான
பேப்பர் போட்சு
இவரின் பாத்திரம் அயர்ன் மேன் கதையில் துணைக் கதாபாத்திரமாகவும் சில சமயங்களில் டோனி ஸ்டார்க்கின் காதலியாகவும் சித்தரிக்கப் பட்டுள்ளார். பேப்பர் போட்சு என்ற கதாபாத்திரம் இயங்குபட தொலைக்காட்சி தொடர்கள் மற்றும் நிகழ்பட ஆட்டம் உட்பட பிற ஊடகங்களில் தோன்றியுள்ளது. இந்த கதாபாத்திரத்திற்கு உயிர் கொடுக்கும் விதமாக நடிகை கிவ்வினெத் பேல்ட்ரோ என்பவர் மார்வெல் திரைப் பிரபஞ்சத் திரைப்படங்களான அயன்-மேன் (2008), அயன் மேன் 2 (2010), மார்வெல்:தி அவென்ஜர்ஸ் (2012), அயன் மேன் 3 (2013), இசுபைடர்-மேன்: ஹோம்கம்மிங் (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற படங்களில் நடித்துள்ளார். மேலும் 2021 இல் வெளியான வாட் இப்...? என்ற டிஸ்னி+ இயங்குபட தொடருக்கும் குரல் கொடுத்துள்ளார்.
தாசநாயக்கன்பாளையம் மாரியம்மன் கோயில்
தாசநாயக்கன்பாளையம் மாரியம்மன் கோயில் தமிழ்நாட்டில் சேலம் மாவட்டம், தாசநாயக்கன்பாளையம் என்னும் ஊரில் அமைந்துள்ள அம்மன் கோயிலாகும்.
பேப்பர் போட்சு
வெளியிணைப்புகள்
பகுப்பு:1963 வரைகதை கதாபாத்திரங்கள் பகுப்பு:அமெரிக்க மீநாயகன்கள் பகுப்பு:மார்வெல் வரைகதை மீநாயகன்கள் பகுப்பு:வரைகலை கதாப்பாத்திரங்கள் பகுப்பு:மீநாயகன் திரைப்பட கதாபாத்திரங்கள் பகுப்பு:மார்வெல் வரைகதை திரைப்பட கதாபாத்திரங்கள் பகுப்பு:டான் ஹெக் உருவாக்கிய கதாபாத்திரங்கள் பகுப்பு:ஸ்டான் லீ உருவாக்கிய கதாபாத்திரங்கள்
தாசநாயக்கன்பாளையம் மாரியம்மன் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
எதிர்மறுப்பு நிறுவல்
செம்பக்கத்தின் நீளம்
எனவே a + b ≤ c என்பது உண்மையில்லை, a + b > c என்பதே சரியானது.
அவித்ததூர் மகாதேவர் கோயில்
அவித்ததூர் மகாதேவர் கோயில்(Avittathur Mahadeva Temple) என்பது சிவபெருமானுக்கு அர்ப்பணிக்கப்பட்ட ஒரு பழங்கால இந்து கோயில் ஆகும், இது இந்தியாவின் கேரள மாநிலத்தில் திருச்சூர் மாவட்டத்தின் அவித்ததூர் கிராமத்தில் அமைந்துள்ளது. பண்டைய கேரளாவில் உள்ள 64 அசல் பிராமணக் குடியேற்றங்களில் இந்தக் கிராமமும் ஒன்றாகும். இந்தக் கோயிலும், கிராமமும் தளிப்பறம்பா கிராமம், சுகபுரம் கிராமம், இரிஞ்ஞாலகுடா கிராமம் மற்றும் பெருவனம் கிராமம் போன்றே புகழ் பெற்றவையாகும். இந்தக் கோயில் 2000 ஆண்டுகளுக்கும் மேலானது. மேலும், இங்குநான்கு பழைய கல்வெட்டுகள் கண்டுபிடிக்கப்பட்டுள்ளன. நாட்டுப்புறக் கதைகளின்படி, அகத்திய முனிவர் சிவன் சிலையை நிறுவியுள்ளார். மகா விஷ்ணுவின் ஆறாவது அவதாரமான பரசுராமரால் கோயிலின் சிவலிங்கம் நிறுவப்பட்டது என்றும் நம்பப்படுகிறது. இந்த கோயில் கேரளாவின் புகழ்பெற்ற 108 சிவன் கோயில்களின் ஒரு பகுதியாகும்.
கோயில் அமைப்பு
கோயில் வளாகம் 3.25 ஏக்கர் பரப்பளவு கொண்டது. சிறீ மகாதேவர் (சிவபெருமான்) ஒரு தனி கருவறைக்கு மேற்கே எதிர்கொள்கிறார். கோயில் வளாகம் மிகப் பெரியது. மேலும், இதை தேசிய நினைவுச்சின்னமாக இந்திய தொல்பொருள் ஆய்வு நிறுவனம் பாதுகாத்து வருகிறது. சதுர வடிவத்தில் கூட்டு சுவர் கொண்ட கோயில். அவித்ததூர் மகாதேவர் கோயில் அதன் சொந்த அழகின் ஒரு வர்க்கமாகும். கோவில் கருவறைக்கு செப்பு ஓடுள்ள இரட்டை மாடி வட்ட வடிவத்தில் உள்ளது. அம்பலவட்ட (நாலம்பலம்) கம்பீரமான வடிவத்தில் உள்ளது. மேற்கு திசையில் விரிவான நடபுரா (அனகோட்டில்) அதன் ஆதரவாக பெரிய தூண்களைக் கொண்டுள்ளது, அதே நேரத்தில் உள் நுழைவாயிலுக்கு அருகிலுள்ள வாலியா-பாலிக்கல் கருவறைக்கு நேரடியான பார்வையை மறைக்க போதுமானதாக உள்ளது. "மகா க்ஷேத்ரா" இன் தேவைகளுக்கு ஏற்ப தினசரி பூஜைகள் செய்கின்றன.
பண்டைய கிராமம் அவித்ததூர்
கேரள மாநிலத்தில் உள்ள 64 அசல் பிராமண குடியேற்றங்களில் இந்தக் கிராமமும் ஒன்றாகும். இந்தக் கிராமத்தில் 28 பிராமணக் குடும்பங்களுக்கு இந்த கோயில் சொந்தமாக இருந்தது. பரசுராமரும் பின்னர் அகத்திய முனிவரும் நிறுவிய கோயிலின் சிவலிங்கம் கோயிலாகக் கட்டப்பட்டு கோவிலின் அன்றாட சடங்குகளை வடிவமைத்ததாகக் கூறப்படுகிறது. கிராமத்தின் பெயர் முதலில் அகத்தியபுட்டூர் ஆனால் அது இந்த வார்த்தையின் சமஸ்கிருதமயமாக்கல் மட்டுமே என்று தெரிகிறது.
அவித்ததூர் கல்வெட்டுகள்
அவித்ததூர் கல்வெட்டு (கி.பி 1024) மகோதயபுரத்தின் சேர மன்னர் (கொடுங்கல்லூர்) ராஜா குலசேகர கோட்டா ரவி வர்மன் (ரவி கோட்டா "ராஜசிம்மன்" (சி. 1021– சி .1036)) .அவித்ததூரில் உள்ள சிரக்கல் நிலத்தின் (சிரக்கல் நெல் வயல்கள்) நிலைமைகளைப் பற்றி கல்வெட்டு கூறுகிறது; கோவிலின் அன்றாட செலவுகளுக்காக நிலங்கள் அவித்ததூர் மகாதேவர் கோயிலிடம் ஒப்படைக்கப்பட்டது. "கடகொட்டு கச்சம்" என்று பெயரிடப்பட்ட விதிகள் (கல்வெட்டு). அவித்ததூர் மகாதேவர் கோயிலுக்கு அருகிலுள்ள அவித்ததூர் தழக்காடு தேவாலயத்தில் கல்வெட்டு கண்டுபிடிக்கப்பட்டது. கடன்கட்டு கச்சம் திருமூழிக்களம் இலட்சுமண பெருமாள் கோயிலின் திருமொழிக்களம் கச்சத்தை ஒத்ததாகும். திருமொழிக்களம் என்பதே காலப்போக்கில் திருமூழிக்களமாயிற்று. .அதோடு மேலும் நான்கு பழைய கல்வெட்டுகளும் கோயில் வளாகத்தில் கண்டுபிடிக்கப்பட்டுள்ளன.
குறிப்புகள்
பகுப்பு:திருச்சூர் மாவட்டத்திலுள்ள சிவன் கோயில்கள்
எதிர்மறுப்பு நிறுவல்
வெளியிணைப்புகள்
பகுப்பு:கணித நிறுவல்கள்
தாசநாயக்கன்பாளையம் மாரியம்மன் கோயில்
பூசைகள்
சித்திரை மாதம் முக்கிய திருவிழா நடைபெறுகிறது.
பிஜ்னோர் மக்களவைத் தொகுதி
பிஜ்னவுர் மக்களவைத் தொகுதி இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.
நாடாளுமன்ற உறுப்பினர்கள்
இறுதியாக தேர்ந்தெடுக்கப்பட்ட பதினாறாம் மக்களவையில் பர்த்தேந்திர சிங் உறுப்பினரானார். இவர் பாரதிய ஜனதா கட்சியின் சார்பாக போட்டியிட்டார்.
உயிர் உரங்களின் நன்மைகள் மற்றும் பயன்படுத்தும் முறைகள்
உயிர்உரங்களின் பயன்கள் மற்றும் பயன்படுத்தும் முறைகள்
சூடோமோனஸ் புளோரோசன்ஸ்:
சூடோமோனஸ் புளோரோசன்ஸ் என்பது பயிர்களில் இலைக்கருகல் இலைப்புள்ளி, குலைநோய், துருநோய், வாடல் போன்ற நோய்களை கட்டுப்படுத்தும் உயிர் பூஞ்சாணக் கொல்லியாகும்.சூடோமோனஸ் புளோரோசன்ஸ் பயிர்களில் நோயை உண்டுபடுத்தம் பூஞ்சாணங்களை கட்டுப்படுத்தி நோய் வராமல் பாதுகாக்கின்றது இதனை எல்லா பயிர்களுக்கும் பயன்படுத்தலாம்.
நன்மைகள்:
சூடோமோனஸை பயன்படுத்துவதால் பயிர்களில் ஏற்படும் நோய்களை கட்டுப்படுத்தலாம்.பயிர்களுக்கு தேவையான வளர்ச்சி யூக்கிகளை            ( ஹார்மோன்கள்)  உற்பத்தி செய்கிறதுபயிர்களின் வேர்களைத் தாக்கும் நூற்புழுக்களை( நெமட்டோடு) கட்டுப்படுத்துகிறது
பயன்படுத்தும் முறைகள்:
அடியுரமாக போடலாம். தண்ணீருடன் கலந்து வேர்பகுதியில் ஊற்றலாம்.ஒரு கிலோ விதைக்கு 10 கிராம் சூடோமோனஸைசிறிது நீர் தெளித்து கலந்து அரைமணி நேரம் நிழலில் உளர்த்தி பின்பு நடவு செய்யலாம்2 கிலோ சூபோமோனஸ்சை 200 கிலோ மக்கிய இயற்கை உரத்துடன் கலந்து 4 நாட்கள் நிழலில் காற்றுபுகாமல் மூடி வைத்தபிறகு; நிலத்தில் ஈரம் இருக்கும் பொழுது இடவும்.சூபோமோனஸ் ஒருகிலோ பவுடரை 100 லிட்டர் நீரில் கரைத்து தெளிப்பான் மூலம் காலை அல்லது மாலை வேளையில்  பயிர் நனையுமாறு  தெளிக்கலாம்.
வேம்: வேம்( ஆர்பஸ்குளார் மைக்கோரைசா) என்பது பயிர்களுக்கு தேவையான மணிச்சத்து, கந்தகம், துத்தநாகம் மற்றும் சுண்ணாம்பு சத்தை மண்ணிலிருந்து கிரகித்து பயிர்களுக்கு கொடுக்கும் வேர் உட்பூசனமாகும்.வேம் என்பது ஒரு உயிர் உரமாகும். காய்கறி பயிர்கள், பழவகைகள், மரக்கன்றுகள்,தென்னை, மலைத்தோட்டப்பயிர்கள் மற்றும் எல்லா வகை நாற்றங்கால் பயிர்களுக்கும் பயன்படுத்தலாம்.
நன்மைகள்: வேர்உட்பூசனம் கறையாத நிலையில் உள்ள நுண்ணூட்ட சத்து மற்றும் மணிச்சத்தை பயிர்களின் வேர்களில் வளர்ந்து எடுத்துக் கொடுக்கும் வேரைத் தாக்கும் பூஞ்சான நோய்களில் இருந்து பயிரை பாதுகாக்கிறது, வேர்களுக்கு மண்ணிலிருந்து நீரை எடுத்துக்கொடுக்கிறது மகசூல் 10 மதல் 15 சதம் அதிகரிக்கிறது.
ஒரு சதுர மீட்டர் நிலப்பரப்பிற்கு 100 கிலேர் வேம் உயிர் உரத்தை  விதைப்பதற்கு முன் நாற்றங்காலில் கிழே 2-3 செ.மீ ஆழத்தில் இடவும். வளர்ந்தபயிருக்கு 50 முதல் 200 கிராம் வேமை வேர்பாகத்தில் இட்டு மண் அணைக்கவும். பாலித்தீன் பையில் உள்ள நாற்றுக்களுக்கு ஒரு பைக்கு 10 கிராம் உட்பூசனம் போடவும், 1000 கிலோ மண்கலவையில் 10 கிலோ வேம் கலந்து பாக்கெட்டில் இடலாம்.
டிரைக்கோடெர்மா விரிடி:
பயிர்களில் மண், நீர் விதையின் மூலம் பறவும் அழுகல் மற்றும் வாடல் நோய்களை கட்டுப்படுத்தும் இயற்கை பூஞ்சானக்கொல்லியாகும்.
அடியுரமாக போடலாம், விதைநேர்த்தி செய்யலாம், தண்ணீரில் கலந்து ஊற்றலாம். ஒரு கிலோ விதைக்கு டிரைக்கோடெர்மா விரிடியை 10 கிராம், நீர் தெளித்து கலந்து அரைமணிநேரம் நிழலில் உளர்த்தி பிறகு நடவு செய்யலாம்.டிரைக்கோடெர்மா விரிடி ஒரு ஏக்கருக்கு 2 முதல் 3 கிலோவை மண்புழு உரம் அல்லது இயற்கை உரம( சாணம்; உரம்) 100 கிலோவுடன் கலந்து 10- 15 நாட்கள்  நிழலில் வைத்துப் பிறகு நிழத்தில் ஈரம் இருக்கும் பொழுது  அடியுரமாக போடலாம்.டிரைக்கோடெர்மா விரிடியை ஒரு கிலோவை 100 லிட்டர் நீரில்  கரைத்து வேர்பகுதியில் ஊற்றலாம்.
அசோஸ்பைரில்லம்: அசோஸ்பைரில்லம் என்பது ஒரு உயிர் உரம் இது  காற்றிலுள்ள தழைச்சத்தை கிறகித்து பயிருக்கு 20 முதல் 40 கிலோ தழைச்சத்தை  கிடைக்க செய்யும். பாக்டீரியா இனத்தைச் சேர்ந்தது.அசோஸ்பைரில்லத்தை அனைத்துவகை பயிர்வகை பயிர்களை தவிர மற்ற பயிர்களுக்கும் பயன்படுத்தலாம் குறிப்பாக நெல், கம்பு, சோளம், பருத்தி மற்றும் காய்கறிவகை பயிர்களுக்கு பயன்படுத்தலாம்.
நன்மைகள்: பயிர்களின் மகசூல் 20 முதல் 25 சதவீதம் அதிகரிக்கிறது.இரசாயண உரத்தின் அளவு 25 சதம் குறைக்கிறது.மண்ணின் தன்மை பாதிக்கப்படாமல் பாதுகாத்து வளத்தை கூட்டுகிறது.விதை முளைப்புதறனை அதிகரிப்பதோடு பயிர்களுக்கு ஓரளவு வறட்சியைத்தாங்கும் தன்மையை அளிக்கிறது. பாஸ்போ பாக்டீரியா: பாஸ்போ பாக்டீரியா உயிர் உரம் இது மண்ணில் உள்ள கரையாத மணிச்சத்தை கரைத்து பயிர்கள் எடுத்துக் கொள்ளும் நிலையில் கொடுக்கிறது இது பாக்டீரியா இனத்தைச் சேர்ந்தது அனைத்துவகை பயிர்களுக்கும் பயன்படுத்தலாம்.விதை நேர்த்தி செய்யலாம், நாற்று மற்றும் கிழங்குகளை நனைத்து நடலாம், அடியுரமாக போடலாம்.பாஸ்போபாக்டீரியா 20 கிராம் ஒரு கிலோ விதையுடன் நீர் தெளித்து கலந்து அரைமணி நேரம் நிழலில் உளர்த்தி பின்பு நடவு செய்யவும்.பாஸ்போபாக்டீரியாவை 2 கிலோவை 100 கிலோ மக்கிய உரத்துடன் கலந்து 5 நாட்கள் நிழலில் காற்றுபுகாமல் முடிவைத்து பிறகு நிழத்தில் ஈரம் இருக்கும்பொழுது தூவிவிடலாம்.பாஸ்போபாக்டீரியா அரைக் கிலோவை 15 முதல் 20 லிட்டர் நீரில் கரைத்து விடவும் பிறகு நாற்று, கிழங்கு வகைகளை நனைத்து நடவு செய்யலாம்.
காய்ப்புழுவிற்கு டிரைக்கோகிரமா முட்டை ஒட்டுண்ணி என்பது இது ஒரு குளவி இனத்தை சேர்ந்தது தீமை செய்யும் பூச்சியின் முட்டைக் கருவை தின்று இறுதியில் கொன்று விடும். தீமை செய்யும் பூச்சிகளை முட்டை பருவத்திலே அழிப்பதால் பயிர்களில் சேதம் ஏற்படுவதில்லை. டிரைக்கோகிரமா முட்டை ஒட்டுண்ணியை நெல், கரும்பு, பருத்தி, காய்கறி பயிர்கள் மற்றும் பயிர்வகைகள் மானாவாரி பயிர்களில் பயன்படுத்தலாம் டிரைக்கோகிரமா முட்டை ஒட்டுண்ணி குருத்துப் புழு, இளங்குருத்துப்புழு, இடைக்கணுப்புழு, தண்டுபுழு மற்றும் காய்துளைப்பான் மற்றும் அமெரிக்கன் காய்ப்புழு போன்ற புழுக்களின் முட்டைபருவத்தை கட்டுப்படுத்துகிறது.
டிரைக்கோகிரமா முட்டை ஒட்டுண்ணியை பயன்படுத்துவதால் சுற்றுச் சூழல் பாதுகாப்பானது,எளியமுறைகளில் கையாளலாம், ரசாயணப்பூச்சி கொல்லிகளின் உபயோகம் 35 சதம்வரை குறையும்.
டிரைக்கோகிரமா முட்டை ஒட்டுண்ணி ஓரு ஏக்கருக்கு 5 மில்லி அட்டை பயன்படுத்தலாம். 1 மில்லி அட்டையிலிருந்து சுமார் 15ஆயிரம் முதல் 20 ஆயிரம் குளவிகள் வரை பொரித்து வெளிவரும்.அட்டை துண்டுகளை நூலினால் செடியின் இலையோடு கட்ட வேண்டும்.
பெசிலியோமைசிஸ்: பெசிலியோமைசிஸ் என்பது பயிர்களில் வேரில் தாக்கும் நூற்புழுக்களை கட்டுப்படுத்தும் இயற்கை பூஞ்சாணமாகும்.பெசிலியோமைசிஸை அனைத்து வகை பயிர்களுக்கும் பயன்படுத்தலாம்.பெசிலியோமைசிஸை விதைநேர்த்தி செய்யலாம், அடியுரமாக போடலாம், நாற்று, கிழுங்கு நேர்த்தி செய்யலாம், வேரிமூலம் ஊற்றலாம்பெசிலியோமைசிஸ் ஒரு கிலோ விதைக்கு 10 கிராம் பவுடரை ஆறிய அரிசி வடிகஞ்சி 100 மில்லி;யுடன் கலந்து விதைநேர்த்தி செய்து அரைமணிநேரம் நிழலில் உளர்த்தி பின்பு நடவு செய்யலாம்.பெசிலியோமைசிஸ் 2 முதல் 3 கிலோ பவுடரை 100 கிலோ இயற்கை உரத்துடன் ( சாண உரம்) கலந்து 10 முதல் 15 நாட்கள் நிழலில் காற்றுபுகாமல் முடி வைத்து பிறகு அடியுரமாக இடலாம்.
பகுப்பு:உரம்
பந்து-குச்சி ஒப்புரு
பந்து-குச்சி ஒப்புரு அல்லது உண்டை-குச்சி ஒப்புரு என்பது வேதியியலில் மூலக்கூறுகளில் உள்ள அணுக்களைக் குறிக்க உருண்டைகளையும், அணுக்களுக்கிடையே உள்ள பிணைப்பைக் குறிக்க குச்சிகளையும் வரைந்து காட்டும் மூலக்கூற்றின் விளக்க ஒப்புரு (model) ஆகும். இவ்வகைப் ஒப்புருக்கள் (படம் அல்லது முத்திரட்சி உரு), மூலக்கூறில் உள்ள அணுக்களையும் அவ்வணுக்களுக்கிடையே உள்ள பிணைப்புகளையும் தெளிவாகப் புரிந்து கொள்ள உதவுகின்றன. இந்த உண்டை-குச்சிப் படங்கள் தவிர அணுக்களுக்கிடையே உள்ள பிணைப்பக் காட்ட குச்சிகள் இடுவதற்கு மாறாக அவ்விடத்தை சுருக்கி அணுக்களை நெருக்கமாக ஒன்றுடன் ஒன்று ஒட்டியிருப்பதாகக் காட்டும் வேறு ஓர் ஒப்புருவும் உண்டு. இதனை காலொட் ஒப்புரு (Calotte model) அல்லது இடச்சுருக்க ஒப்புரு (space-filling model) என்று அழைப்பர்.
நிறக் குறியீடுகள்
பொதுவாக வெவ்வேறு வகை அணுக்களைக் குறிக்கத் தனி நிறக்குறீடுகள் ஏதும் இல்லை, ஆனால் ஒப்புருவை நெகிழி (பிளாஸ்டிக்) போன்ற பொருள்களால் செய்து வடிவமைக்கும் ஒப்புரு பூட்டுப் பயிற்சிப் பெட்டிகளில் உள்ள உருண்டைகளில் கோரி-பௌலிங்-கோல்ட்டன் நிறக்குறியீடு (Corey-Pauling-Koltun) பயன்படுகின்றது. இந்நிறக் குறியீட்டில், ஐதரசன் அணுக்கள் வெள்ளையாகவும், கரிம அணுக்கள் கறுப்பாகவும், ஆக்சிசன் அணுக்கள் சிவப்பாகவும், நைட்ரசன் அணுக்கள் சாம்பல் நிறத்திலும் காட்டுவது வழக்கம்.
வரலாறு
1865 ஆம் ஆண்டு மூலக்கூறுகளின் உள்ளமைப்பைக் காட்ட, முதன் முதலாக ஆகஸ்ட் வில்ஹெல்ம் ஃவான் ஹோஃவ்மன் (August Wilhelm von Hofmann) என்னும் டாய்ட்சு நாட்டு அறிஞர்,  ஐக்கிய இராச்சியத்தில் உள்ள ராயல் இன்ஸ்ட்டிட்யூசனில்(அரச கல்விக்கழகத்தில்)  நிகழ்த்திய ஒரு சொற்பொழிவில் காட்டினார். மெத்தேனைக் (CH4) காட்ட அத்தகு விளக்க ஒப்புரு ஒன்று கீழே காட்டப்பட்டுள்ளது.
பகுப்பு:வேதியியல்
டார்லிங்டன் மடம்பனாட்சோ
டார்லிங்டன் மடம்பனாட்சோ (Darlington Matambanadzo, பிறப்பு: ஏப்ரல் 13 1976), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 28 முதல்தர துடுப்பாட்டப் போட்டிகளிலும், ஏழு ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1993/94-2009/10 ஆண்டுகளில் சிம்பாப்வே முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டார்லிங்டன் மடம்பனாட்சோ - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 21 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1976 பிறப்புகள் பகுப்பு:வாழும் நபர்கள்
சினோசைட்
குறுக்கு சுவர் அற்ற
ஹைபாக்களில் பல நியூக்ளியஸ்கள் உள்ளன.இதற்கு சினோசைட் என்று பெயர்.
பாசிகள்
பல்வேறு மற்றும் தொடர்பில்லாத குழுக்களில் உள்ள பாசிகளில் சினோசைட் செல்கள் உள்ளன.(எ. கா., சிவப்பு பாசிகள் மற்றும் பச்சை பாசிகள் ).
புரோட்டோசோவா
டிப்லோமொண்டஸ்,  ஜியார்டியா  என  இரண்டு உட்கருக்கள் உள்ளன.
வெளிப்புற இணைப்பு
பகுப்பு:தர்மபுரி மாவட்ட ஆசிரியர்கள் தொடங்கிய கட்டுரைகள்
உன்கங்கர ஹத்ததத்தன்
உன்கங்கர ஹத்ததத்தன் (Unhanagara Hatthadatha of Anuradhapura) என்பவன் ஏழாம் நூற்றாண்டில் அனுராதபுர இராசதானியை ஆண்டு வந்த மன்னர்களுள் ஒருவன் ஆவான். இவன் அனுராதபுர இராசதானியை 691 ஆம் ஆண்டில் ஆட்சி செய்தான். இவன் நான்காம் அக்கபோதியின் பின்னர் ஆட்சி பீடம் ஏறினான். இவனின் பின்னர் இரண்டாம் இலம்பகர்ண வம்சத்தைச் சேர்ந்த மானவண்ணன் ஆட்சி பீடம் ஏறினான்.
வெளி இணைப்புக்கள்
பகுப்பு:அனுராதபுர மன்னர்கள் பகுப்பு:இலங்கை மௌரிய மன்னர்கள்
வெள்ளி சல்பைட்டு
வெள்ளி சல்பைட்டு (Silver sulfite) என்பது Ag2SO3. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம்|சேர்மமாகும்]]. நிலைப்புத் தன்மையற்ற இந்தச்சேர்மம் சூடுபடுத்தும் பொழுது அல்லது ஒளியில் படும்போது வெள்ளி இருதையோனேட்டு மற்றும் வெள்ளி சல்பேட்டுகளாகச் சிதைவடைகிறது
தயாரிப்பு
வெள்ளி நைட்ரேட்டை விகிதவியல் அளவின்படியான சோடியம் சல்பைட்டு கரைசலுடன் சேர்த்து வினைப்படுத்தினால் வெள்ளி சல்பைட்டின் வீழ்படிவு உண்டாகிறது.
வினையில் உண்டான வீழ்படிவை வடிகட்டி பின்னர் நல்ல கொதிநீரில் அலசி வெற்றிடத்தில் உலர்த்தி வெள்ளி சல்பைட்டு தயாரிக்கப்பட்டு பயன்படுத்தப்படுகிறது.
மேற்கோள்கள்
பகுப்பு:வெள்ளி சேர்மங்கள் பகுப்பு:சல்பைட்டுகள்
திவான் (திரைப்படம்)
திவான் 2003ல் வெளிவந்த இந்திய திரைப்படமாகும். சூர்யபிரகாஷ் இயக்கிய இப்படத்தில் சரத்குமார், கிரண் ராத்தோட், வடிவேலு (நடிகர்), சிறீமன், ஜெய் பிரகாசு ரெட்டி, சர்மிலி, ஆனந்த் ராஜ் (நடிகர்) மற்றும் மனோரம்மா ஆகியோர் நடித்திருந்தனர்.
ஆதாரம்
பகுப்பு:இந்தியத் தமிழ்த் திரைப்படங்கள் பகுப்பு:2003 தமிழ்த் திரைப்படங்கள் பகுப்பு:எஸ். ஏ. ராஜ்குமார் இசையமைத்த திரைப்படங்கள் பகுப்பு:சரத்குமார் நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:ஆனந்த் ராஜ் நடித்த திரைப்படங்கள்
பரித்பூர் மாவட்டம்
பரித்பூர் மாவட்டம் (Faridpur District) (ফরিদপুর জেলা, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம்  டாக்கா  கோட்டத்தில் அமைந்துள்ளது. மத்திய வங்காளதேசத்தில்  அமைந்த இம்மாவட்டத்தின் நிர்வாகத் தலைமையிடம்  பரித்பூர் நகரம் ஆகும்.
மாவட்ட எல்லைகள்
பரித்பூர் மாவட்டத்தின் வடக்கில் மணிகஞ்ச் மாவட்டம் மற்றும் ராஜ்பாரி மாவட்டங்களும், தெற்கில் கோபால்கஞ்ச் மாவட்டமும், கிழக்கில் முன்சிகஞ்ச் மாவட்டம், மதாரிபூர் மாவட்டம்  மற்றும் டாக்கா மாவட்டத்தின் சில பகுதிகளையும், மேற்கில் மகுரா மாவட்டம், நராய்ல் மாவட்டம் மற்றும் ராஜ்பாரி மாவட்டமும் எல்லைகளாக கொண்டுள்ளது.
மாவட்ட நிர்வாகம்
2052.86 சதுர கிலோ மீட்டர் பரப்பளவு கொண்ட மாவட்டத்தை நிர்வாக வசதிக்காக பரித்பூர் சதர், மதுகாளி, போல்மாரி, அல்பாந்கா, சால்தா, நகர்கந்தா, வங்கா, சர்வத்திரசன், சர்தார்பூர் என ஒன்பது துணை மாவட்டங்களாகப் பிரிக்கப்பட்டுள்ளது.
இம்மாவட்டம் பரித்பூர், போல்மாரி, நகர்கந்தா மற்றும் வங்கா என நான்கு நகராட்சி மன்றங்களையும், அறுபத்தி ஏழு   கிராம ஒன்றியக் குழுக்களையும், 564 வருவாய் கிராமங்களையும், 919 கிராமங்களையும் கொண்டுள்ளது. இம்மாவட்டத்தின் அஞ்சல் சுட்டு எண் 7800 ஆகும். தொலைபேசி குறியிடு எண் 0631 ஆகும். இம்மாவட்டம் நான்கு வங்காளதேச  நாடாளுமன்றத் தொகுதிகளைக் கொண்டுள்ளது.
பொருளாதாரம்
இம்மாவட்டம் வேளாண்மைப் பொருளாதாரத்தையே நம்பியுள்ளது. இங்கு பாயும் தாலேஷ்வரி ஆறு, பத்மா ஆறு, மெக்னா ஆறு, இசாமதி ஆறு, குமார் ஆறு, கோராய் ஆறு, சந்தனா ஆறுகளால் நீர் வளமும், மண் வளமும் மிகுந்துள்ளதால், நெல், சணல், பேரீச்சம் மரம், தென்னை, எண்ணெய் வித்துக்கள், உருளைக்கிழங்கு முதலியன பயிரிடப்படுகிறது.
மக்கள் தொகையியல்
2052.86 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின்  மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 19,12,969  ஆக உள்ளது. அதில் ஆண்கள் 9,42,245 ஆகவும், பெண்கள் 9,70,724   ஆகவும் உள்ளனர். ஆண்டு மக்கள் தொகை வளர்ச்சி விகிதம் 0.84% ஆக உள்ளது. பாலின விகிதம் 97 ஆண்களுக்கு 100  பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 932 நபர்கள் வீதம் வாழ்கின்றனர். மாவட்ட சராசரி எழுத்தறிவு 49%  ஆக உள்ளது. இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
கல்வி
வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு  மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
மேற்கோள்கள்
பகுப்பு:வங்காளதேச மாவட்டங்கள்
சதுர்வேதமங்கலம் ருத்ரகோடீசுவரர் கோயில்
சதுர்வேதமங்கலம் ருத்ரகோடீசுவரர் கோயில் தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.
அமைவிடம்
இக்கோயில் சிவகங்கை மாவட்டத்தில் சதுர்வேதமங்கலம் என்னுமிடத்தில் அமைந்துள்ளது.நான்கு வேதங்களை ஓதுகின்ற வேத விற்பன்னர்களுக்கு தானமாக வழங்கப்பட்ட ஊராதலால் இப்பெயர் பெற்றது. சூரிய, சந்திர தீர்த்தம் கோயிலின் தீர்த்தங்களாகும். கடல் மட்டத்திலிருந்து சுமார் 58 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°36'07.1"N, 80°03'41.4"E (அதாவது, 12.601970°N, 80.061503°E) ஆகும்.
இறைவன், இறைவி
இக்கோயிலின் மூலவராக ருத்ரகோடீசுவரர் உள்ளார். கோடி ருத்ரர்களும் இவரை வணங்கியதால் இவர் ருத்ரகோடீசுவரர் என்றழைக்கப்படுகிறார். இறைவி ஆத்மநாயகி ஆவார். கோயிலின் தல மரம் எலுமிச்சை ஆகும். முத்துவடுகு சித்தர் இங்குள்ள இறைவனைப் பாடியுள்ளார்.
அமைப்பு
ராஜ கோபுரம் ஐந்து நிலைகளைக் கொண்டு அமைந்துள்ளது. ஆவணி, மாசி மாதங்களில் இறைவன்மீது சூரிய ஒளி விழுகிறது. இத்தலத்தில் பிரம்மா மலை வடிவில் காணப்படுகிறார். இத்தல விநாயகர் சித்தி விநாயகர் எனப்படுகிறார். திருச்சுற்றில் இறைவனின் சன்னதிக்கு முன்பாக சரபேசுவரர் சன்னதி உள்ளது. யாகம் நடத்துவது தொடர்பாக ஒரு முறை பிரம்மா, துர்வாசரின் சாபத்திற்கு ஆளானார். சாப விமோசனத்திற்காக பல சிவத் தலங்களுக்குச் சென்றார். அப்போது ஆங்கீரசர் என்னும் முனிவரைக் கண்டார். அவரது ஆலோசனையின்படி சிவனை வணங்கி சாபம் நீங்கப் பெற்றார்.
விழாக்கள்
மாசியில் 10 நாள்கள் பிரம்மோற்சவம் நடைபெறுகிறது. இறைவிக்கு பௌர்ணமியில் விளக்கேற்றி அபிசேகம் நடத்தப்படுகிறது.
மேற்கோள்கள்
பகுப்பு:சிவகங்கை மாவட்டத்திலுள்ள சிவன் கோயில்கள்
டிரைட்டன் சங்கு
இவ்வினம் செங்கடல் உட்பட்ட இந்திய பசுபிக் சமுத்திரத்தில் காணப்படுகிறது.
இதன் ஓடு அலங்காரப் பொருளாகவும், சிலவேளைகளில் எக்காளம் போல மாற்றம் செய்யப்பட்டு பயன்படுத்தப்படுகிறது.
வெளி இணைப்புகள்
பகுப்பு:சங்குகள்
சென்னை அரசுப் பொது மருத்துவமனை
சென்னை அரசுப் பொது மருத்துவமனை ஆசியாவின் மிகப்பெரிய பொது மருத்துவமனையாகும். இது சென்னை நடு தொடர்வண்டி நிலையத்திற்கு எதிரில் அமைந்துள்ளது.
16 நவம்பர், 1664 ஆம் ஆண்டு கிழக்கிந்திய நிறுவனத்தாருக்கு மருத்துவம் செய்வதற்காகத் தொடங்கப்பட்டது. தொடக்கத்தில் புனித ஜார்ஜ் கோட்டையில் 25 ஆண்டுகள் இருந்தது. படிப்படியாக வசதிகளுடன் மேம்படுத்தப்பட்டது. ஆளுநர் சர் எலிஹு யேல் என்பவரால் 1690 ல் கோட்டையிலேயே வேறொரு இடம் ஒதுக்கப்பட்டு இடமாற்றப்பட்டது. ஆங்கிலேய-பிரெஞ்சுப் போருக்குப்பின் 20 ஆண்டுகள் கழித்து 1772 ஆம் ஆண்டு தற்போதைய இடத்திலே நிலையானது.
தற்பொழுது, ஏழு அடுக்கு கொண்ட இரண்டு புதிய அடுக்குமாடிக் கட்டடங்கள் கட்டுவதற்கு அன்றைய முதலமைச்சர் மு. கருணாநிதி 7-3-2001 அன்று அடிக்கல் நாட்டினார். பிறகு தமிழகத்தின் முதல்வராய் இருந்த ஜெ. ஜெயலலிதா 2005ம் ஆண்டு திறந்து வைத்தார். இம்மருத்துவமனை இந்தியாவின் பழங்கால மருத்துவமனைகளில் ஒன்றானதாகும்.
வரலாறு
thumb|200px|சென்னை அரசுப் பொது மருத்துவனை 1664 நவம்பர் 16 அன்று அரசு பொது மருத்துவமனை பிரிட்டிஷ் கிழக்கிந்திய கம்பெனியால் போர்வீரர்களின் நலனுக்காக ஒரு சிறிய மருத்துவமனையாக தொடங்கப்பட்டது. இதன் முதல் நிருவனராக இருந்தவர் சென்னை மாகானத்தின் பிரித்தானிய கிழக்கிந்திய நிறுவனத்தின் முகவராக இருந்த சர் எட்வர்ட் (Edward Winter (English administrator)) அயராத எழுச்சியூட்டும் முயற்சிகளால் ஆரம்பிக்கப்பட்டது. அரசு பொது மருத்துவமனை புனித ஜார்ஜ் கோட்டையில் 25 ஆண்டுகளாக ஒரு சாதாரண மருத்துவ வசதி கொண்ட மருத்துவமனையாக வளர்ந்தது வந்தது. அப்போதைய ஆளுநர் சர் எலிகூ யேல் யேல் பல்கலைக்கழகம் ஆரம்ப புரவலர் மருத்துவமனையின் வளர்ச்சிக்காக 1690 ஆண்டு காலகட்டங்களில் மிகவும் உதவி செய்தார்.
1772ல் மருத்துவமனை ஆங்கிலோ பிரஞ்சு போருக்கு (War of the Austrian Succession) பின்னர் கோட்டைக்கு வெளியே தற்போதைய நிரந்தர இடத்தில் அமைய அப்போதைய சென்னை மாகாணத்தில் 20 ஆண்டுகள் பிடித்தன.
செயல்பாடு
2013-ஆம் ஆண்டுக் கணக்கின் படி நாளொன்றுக்கு 10,000 முதல் 12,000 வெளி நோயாளிகள் வரை வருகின்றனர். 2012 மார்ச்சு மாதம் இம்மருத்துவமனை 1000 -ஆவது சிறுநீரக மாற்று அறுவைசிகிச்சையினைச் செய்தது. இந்திய அரசு மருத்துவமனைகளிலேயே இதுதான் அதிகப்படியானதாகும்.
மேற்கோள்கள்
பகுப்பு:சென்னைக் கட்டிடங்கள் பகுப்பு:சென்னையில் உள்ள மருத்துவமனைகள் பகுப்பு:பிரித்தானியக் கிழக்கிந்தியக் கம்பனி பகுப்பு:தமிழ்நாட்டு மருத்துவமனைகள்
அவாலானி (கிண்ணக்குழி)
அவாலானி (Haulani) என்பது சியரீசு குறுங்கோளின் மீது காணப்படும் மோதலால் விளைந்த கிண்ணக்குழியாகும் இக்கிண்ணக்குழியில் பிரகாசமான ஒளிர்புள்ளிகளில் ஒன்றான மிளிரி 1 காணப்படுவதாக டோன் விண்கலம் உற்றுநோக்கி அறிவித்துள்ளது. அவாய் தீவு இனமக்களின் தாவரக் கடவுளின் பெயர் இக்கிண்ணக்குழிக்கு வைக்கப்பட்டுள்ளது
இவற்றையும் காண்க
பகுப்பு:விண்கல் வீழ் பள்ளங்கள் பகுப்பு:சியரீசின் மேற்பரப்புத் தோற்றங்கள்
பரதேந்திர சிங்
பரதேந்திர சிங், இந்திய அரசியல்வாதி ஆவார். இவர் பதினாறாவது மக்களவையில் உறுப்பினர் ஆவார். பிஜ்னோர் மக்களவைத் தொகுதியில் பாரதிய ஜனதா கட்சியின் சார்பாக போட்டியிட்டு வென்றார். இவர் 1964-ஆம் ஆண்டில் ஜனவரி பதினான்காம் நாளில் பிறந்தார்.
சான்றுகள்
பகுப்பு:16வது மக்களவை உறுப்பினர்கள் பகுப்பு:1964 பிறப்புகள் பகுப்பு:வாழும் நபர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
பாபு மேமன்
பாபு மேமன் (Babu Meman, பிறப்பு: சூன் 26 1952), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியிலும், ஐந்து முதல்தர துடுப்பாட்டப் போட்டிகளிலும், ஒன்பது ஏ-தர துடுப்பாட்டப் போட்டிகளிலும் போட்டிகளிலும் கலந்து கொண்டுள்ளார். இவர் 1987 ஆண்டுகளில் சிம்பாப்வே ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
வெளி இணைப்பு
பாபு மேமன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 21 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1952 பிறப்புகள் பகுப்பு:சிராப்சையர் துடுப்பாட்டக்காரர்கள் பகுப்பு:வாழும் நபர்கள்
மக்னீசியம் கிளைசினேட்டு
மக்னீசியம் கிளைசினேட்டு (Magnesium glycinate) என்பது C4H8MgN2O  என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். கிளைசினுடைய மக்னீசியம் உப்பு மக்னீசியம் கிளைசினேட்டு என்று அழைக்கப்படுகிறது. மக்னீசியம் டைகிளைசினேட்டு என்றும் மக்னீசியம் பைகிளைசினேட்டு என்றும் இச்சேர்மத்தை பெயரிட்டு அழைக்கிறார்கள். ஒரு மக்னீசியம் மூலக்கூறும் இரண்டு கிளைசின் மூலக்கூறுகளும் சேர்ந்து மக்னீசியம் கிளைசினேட்டு உருவாகிறது. உணவுக் கூட்டுசேர் பொருளாக இதைப் பயன்படுத்துகிறார்கள். நிறை அளவில் 14.1% தனிமநிலை மக்னீசியத்தை இச்சேர்மம் கொண்டுள்ளது. இந்தக் கணக்கீட்டின் அடிப்படையில் நோக்கினால் 709 மில்லிகிராம் மக்னீசியம் கிளைசினேட்டில் 100 மி.கி மக்னீசியம் அடங்கியுள்ளதாகக் கூறப்படுகிறது.
பயன்கள்
குடல் வெட்டல் அல்லது கர்ப்பத் தூண்டலால் ஏற்படும் தசைப்பிடிப்பு. ஆகிய நோய்களுக்கான சிகிச்சையில் இச்சேர்மம் பொருந்துமா என ஆராயப்பட்டு வருகிறது
மேற்கோள்கள்
.
பகுப்பு:மக்னீசியம் சேர்மங்கள் பகுப்பு:கிளைசினேட்டுகள்
2002 காசிம் நகர் படுகொலைகள்
2002 காசிம் நகர் படுகொலைகள் (2002 Qasim Nagar massacre) இந்தியாவின் ஜம்மு காஷ்மீர் மாநிலத்தின் ஜம்மு நகர்புறத்திற்கு வெளியே அமைந்த காசிம் நகர் குடிசைப் பகுதிகளில் வாழ்ந்த 29 இந்து தொழிலாளர்களை, 13 சூலை 2002 அன்று இரவில் பயங்கரவாத  லஷ்கர்-ஏ-தொய்பா தீவிரவாதிகள் படுகொலைகள் தொடர்பாக ஏழுக்கும் மேற்பட்ட லஷ்கர் ஏ தொய்பா தீவிரவாதிகள் கைது செய்யப்பட்டனர். எறிகுண்டுகள் வீசியும், துப்பாக்கிகளால் சுட்டும் படுகொலை செய்தனர்.
மேற்கோள்கள்
பகுப்பு:2002 நிகழ்வுகள் பகுப்பு:ஜம்மு காஷ்மீர் பகுப்பு:இந்தியாவில் இஸ்லாமிய பயங்கரவாதம் பகுப்பு:இந்தியாவில் தீவிரவாதத் தாக்குதல்கள் பகுப்பு:ஜம்மு மாவட்டம்
மும்பை கலவரங்கள்
மும்பை மாநகரத்தில் டிசம்பர் 1992 முதல் சனவரி 1993 முடிய நடைபெற்ற தொடர் கலவரங்கள் மற்றும் அதனைத் தொடர்ந்து நடைபெற்ற குண்டு வெடிப்புகளில் 900 பேர் இறந்ததாக மதிப்பிடப்பட்டுள்ளது. அதில் 575 பேர் முஸ்லீம்கள், 275 பேர் இந்துக்கள் மற்றும் 50 பிற சமயத்தவர்கள் ஆவர். 6 டிசம்பர் 1992 அன்று அயோத்தியில் இந்து கரசேவகர்களால் பாபர் மசூதி இடிப்புக்கு எதிர்வினையாக மும்பை முஸ்லீம்களின் பெரிய அளவிலான எதிர்ப்புகளின் விளைவாக இக்கலவரங்கள் நடைபெற்றது.
இந்த வன்முறைகளானது தாவூத் இப்ராகிம் கூட்டளிகளின் உதவியுடன், உள்ளூர் முஸ்லிம்களால் ஏற்பாடு செய்யப்பட்டதாக பரவலாக அறிவிக்கப்பட்டது. பின்னர் மகாராஷ்டிராவில் இந்து-தேசியவாத அரசியல் கட்சியான சிவசேனாவும் தங்களுக்கு எதிரான வன்முறைக்கு பதிலடி கொடுக்கும் வகையில் கலவரங்களில் கலந்து கொண்டது. இக்கலவரங்களில் 275 இந்துக்கள், 575 முஸ்லிம்கள் மற்றும் 50 பேர் இறந்தனர். இக்கலவரங்களைத் தொடர்ந்து 12 மார்ச் 1993 அன்று மும்பையில் தொடர் குண்டு வெடிப்புகள் நிகழ்ந்தது. இக்குண்டு வெடிப்புகளால் 250 மக்கள் உயிரிழந்தனர். 700 மக்கள் படுகாயம் அடைந்தனர். இந்த தாக்குதல் பாபர் மசூதி இடிப்புக்கான எதிர்தாக்குதல் என்று இந்திய அரசு நம்புகிறது.
பின்னணி
6 டிசம்பர் 199 அன்று அயோத்தி பாபர் மசூதி இடிப்பு இக்கலவரங்களுக்கு உடனடி காரணமாக கருதப்படுகிறது.
சிறீ கிருஷ்ணா அறிக்கை
இக்கல்வரங்கள் தொடர்பாக அனைத்து விசாரணைகள் மேற்கொள்ள மகாராட்டிரா அரசு ஸ்ரீகிருஷ்ணா ஆணையத்தை நிறுவியது. ஆணையத்தின் அறிக்கையின்படி, முதல் கட்டமாக 6 டிசம்பர் 1992 அன்று பாபர் மசூதி இடிப்புக்குப் பிறகு மும்பை மாநகரத்தில் நிலவிய வகுப்புவாத பதட்டத்தின் விளைவாக கலவரங்கள் தொடங்கியது. இரண்டாம் கட்டமாக சனவரி 1993ல் தெற்கு மும்பையின் டோங்கிரிப் பகுதியில் இந்துத் தொழிலாளர்களை  முஸ்லீம் வெறியர்களால் கத்தியால் கொல்லப்பட்டனர் மற்றும் ஊனமுற்றோர் உட்பட ஆறு இந்துக்கள் எரிக்கப்பட்டதே கலவரங்களுக்கு அடிப்படைக் காராணம் ஆகும். கலவரங்களில் பெரும்பாலான சம்பவங்கள் சனவரி 6 மற்றும் 20க்கும் இடையில் பதிவாகியுள்ளது.
அச்சு ஊடகங்களில் குறிப்பாக சாம்னா பத்திரிக்கைச் செய்திகளில் இராதாபாய் சாவல் சம்பவம் பற்றி மிகைப்படுத்தப்பட்ட எழுத்துகளால் இந்துக்களின் வகுப்புவாத உணர்வுகள் தூண்டப்பட்டது என்று சிறீ கிருஷ்ணா ஆனைய அறிக்கை வலியுறுத்தியது. 8 சனவரி 1993 முதல், சிவசேனா தலைமையிலான இந்துக்களுக்கும், அந்த நேரத்தில் மும்பை நிழல் உலக கும்பல் தலைவன் தாவூத் இப்ராகிமால் நிதியளிக்கப்பட்ட முஸ்லிம்களுக்கும் இடையே பல கலவரங்கள் நிகழ்ந்தன. கலவரத்தின் முடிவில் 575 முஸ்லிம்களும் 275 இந்துக்களும் கொல்லப்பட்டதாக மதிப்பிடப்பட்டுள்ளது. டோங்ரி மற்றும் ராதாபாய் சாவல் எரிப்பு மூலம் வகுப்புவாத வன்முறை மற்றும் கலவரம் தூண்டப்பட்டது. மேலும் சிவசேனாவின் பழிவாங்கும் வன்முறை உள்ளூர் குற்றச் சக்திகளால் நிறைவேற்றப்பட்டது.
சிவசேனாவின் பங்கு
மும்பை கலவரங்கள் மகாராஷ்டிராவில் உள்ள இந்து-தேசியவாத அரசியல் கட்சியான சிவசேனாவால் திட்டமிடப்பட்டதாக பரவலாக அறியப்பட்டது. சிறுபான்மை சமூகங்களுக்கு எதிராக சிவசேனா வெறுப்பைத் தூண்டியதாக கருதப்பட்டது. வரலாற்றாசிரியர் பார்பரா மெட்கால்ஃப் இந்த கலவரங்கள் முஸ்லீம்களுக்கு எதிரான படுகொலை என்று கூறியுள்ளார். சிவசேனாவின் தலைவரான பால் தாக்கரே, கலவரத்திற்கு உடந்தையாக இருந்ததற்காகவும், கலவரத்தை பிரச்சாரம் செய்ய உதவிய 'எதிர்ப்பு எழுத்துக்களுக்காகவும்' சூலை 2000 இல் கைது செய்யப்பட்டார்.. பின்னர் பால் தாக்கரே மீதான வழக்கு தள்ளுபடி செய்யப்பட்டது
கைதுகள், தண்டனைகள் மற்றும் தீர்ப்பு
1992-93 பம்பாய் கலவர வழக்குகளில் 3 நபர்களுக்கு மட்டுமே தண்டனைகள் மட்டுமே நிறைவேற்றப்பட்டது. 10 சூலை 2008 அன்று, கலவரம் தொடர்பாக மும்பை உயர் நீதிமன்றம் சிவசேனா கட்சியின் முன்னாள் நாடாளுமன்ற உறுப்பினர் மதுகர் சர்போத்தர் மற்றும் இரண்டு கட்சி செயல்பாட்டாளர்களுக்கு ஓராண்டு கடுங்காவல் சிறைத்தண்டனை விதித்தது. இருப்பினும் மதுகர் சர்போத்தருக்கு உடனடியாக நீதிமன்ற பிணை வழங்கப்பட்டது.[20] மேலும் மதுகர் 20 பிப்ரவரி 2010 அன்று தண்டனையை நிறைவேற்றாமலேயே இறந்தார்.
மேற்கோள்கள்
பகுப்பு:மும்பை பகுப்பு:இந்தியாவில் கலவரங்கள்
செலிபெல்லா ஸ்டெல்லேட்டா
செலிபெல்லா ஸ்டெல்லேட்டா (Seliberia stellata) என்பது செலிபீரியா பேரினத்தைச் சேர்ந்த ஒலிகோட்ரோபிக் பாக்டீரியமாகும். இது 1963 ம் ஆண்டு கண்டுபிடிக்கப்பட்ட ஒரு வகை பாக்டீரியா ஆகும். இது  ஆக்ஸீஜன் மிகுந்த பகுதியில் வாழும் கசையிழை உடைய பாக்டீரியா ஆகும். இது உருசியா நாட்டில் உள்ள கரேலியன் பூசந்தியில் மக்கிய பூசோல் மண்ணிலிருந்து பிரித்தெடுக்கபட்டது.
மேற்கோள்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:பாக்டீரியாக்கள்
இளவரசர் அம்சா பின் உசேன்
இளவரசர் அம்சா பின் உசைன், OSJ ( حمزة بن الحسين  ) (பிறப்பு 29 மார்ச் 1980) ஜோர்டான் மன்னர் உசைன்  மற்றும் அவரது நான்காவது மனைவி (அமெரிக்காவில் பிறந்தவர்) ராணி நூர் .ஆகியோரின் மூத்த மகன் ஆவார். அவர் 1999 இல் ஜோர்டானின் பட்டத்து இளவரசர் என்று பெயரிடப்பட்டார், அவரது ஒன்று விட்ட சகோதரர் இரண்டாம் அப்துல்லா 2004 இல் அதை ரத்து செய்யும் வரை இந்தப்பதவியில் இருந்தார். அவர் வகித்த பதவி. ராணி நூர் தனது சுயசரிதையில் அவரும் கிங் உசைனும் ஹம்ஸாவிற்கு ஹம்ஸா இப்னு அப்துல் முத்தலிப் பெயரைச் சூட்டினோம் என்று குறிப்பிடுகிறார்.
சுயசரிதை
29 மார்ச் 1980 பிறந்த இளவரசர் அம்சா பின் அல் உசைன் இஸ்லாமிய ஞானி முகமதுவின் வம்சம் என்பதை அசெமைட் குடும்ப வம்சாவளியைக் கொண்டு கோருகிறார். இரண்டாம் அப்துல்லா மன்னர் அவரை பிப்ரவரி 7, 1999 அன்று ஜோர்டானின் இராச்சியத்தின் மகுட இளவரசர் என்று அதிகாரப்பூர்வமாக அறிவித்தார், 2004 நவம்பர் 28 வரை அவர் இப்பதவியை வகித்தார்.
இளவரசர் அம்சா தனது தொடக்கக் கல்வியை ஜோர்டான் மற்றும் அம்மானில் பெற்றார், பின்னர் இங்கிலாந்தில் உள்ள ஹாரோ பள்ளியில் பயின்றார். பின்னர் அவர் ராயல் மிலிட்டரி அகாடமி சாண்ட்ஹர்ஸ்டில் சேர்ந்தார், டிசம்பர் 1999 இல் ஜோர்டான் அரபு படையணியில் நியமிக்கப்பட்ட அதிகாரியாக வெளியேறினார், சாண்ட்ஹர்ஸ்ட் வெளிநாட்டு வாள் உட்பட பல பரிசுகளுடன், சிறந்த வெளிநாட்டு மாணவர் மற்றும் கல்விப் பாடங்களில் சிறந்த மொத்த மதிப்பெண் பெற்ற மாணவருக்கு எச்.ஆர்.எச் இளவரசர் சவுத் அப்துல்லா பரிசு வழங்கப்பட்டது. .
ஜோர்டான் அரபு இராணுவத்தின் 40 வது கவச படைப்பிரிவில் ஒரு அதிகாரியாக பணியாற்றிய இளவரசர் அம்சா ஜோர்டான், இங்கிலாந்து, போலந்து, ஜெர்மனி மற்றும் அமெரிக்காவில் பல இராணுவ படிப்புகள் மற்றும் இணைப்புகளில் கலந்து கொண்டார். தற்போது ஜோர்டான் அரபு இராணுவத்தில் பிரிகேடியர் பதவியில் உள்ள இவர், முன்னாள் யூகோஸ்லாவியாவில் சர்வதேச அமைதி காக்கும் படையின் கீழ் இயங்கும் ஜோர்டான்-ஐக்கிய அரபு எமிரேட்ஸ் படையுடன் பணியாற்றினார். 2006 ஆம் ஆண்டில், ஹார்வர்ட் பல்கலைக்கழகத்தில் பட்டம் பெற்றார்.
இளவரசர் அம்ஸா ஒரு தகுதிவாய்ந்த ரோட்டார் மற்றும் நிலையான பிரிவு விமானி மற்றும் ஜுஜிட்சு மற்றும் இலக்கு-படப்பிடிப்பு போன்ற பிற விளையாட்டுகளை அனுபவித்து வருகிறார்.
குறிப்புகள்
பகுப்பு:ஆர்வர்டு பல்கலைக்கழக முன்னாள் மாணவர்கள் பகுப்பு:வாழும் நபர்கள் பகுப்பு:1980 பிறப்புகள்
கடோபநிடதம்
கடோபநிடதம் கிருஷ்ண யசூர் வேதத்தில் அமைந்துள்ளது. இதற்கு ஆதிசங்கரர், மத்வர் ஆகியவர்கள் உரை எழுதி உள்ளனர். 119 மந்திரங்களைக் கொண்ட இந்த உபநிடதம் இரண்டு அத்தியாயங்களாகவும் ஒவ்வொரு அத்தியாயமும் மூன்று பகுதிகளாகவும் பிரிக்கப்பட்டுள்ளது. இங்கு பகுதிகளை வல்லிகள் என்று அழைக்கப்படுகின்றது. இந்த உபநிடதம் கதை வடிவில் அமைந்துள்ளதால் இதை கடோபநிடதம் என்பர்.
இது சுவாமி விவேகானந்தருக்கு மிகவும் பிரியமான உபநிடதம்.தமது சீடரிடம், ''’உபநிடதங்களில் அதைப்போல அவ்வளவு அழகியது வேறு எதுவும் இல்லை. நீங்கள் எல்லோரும் அதை மனப்பாடம் செய்ய வேண்டுமென்று நான் விரும்புகிறேன். வெறுமனே படிப்பதால் என்ன பயன்? அதில் வரும் நசிகேதனின் நம்பிக்கை, தைரியம், விவேகம், துறவு முதலியவற்றை வாழ்வில் கடைபிடிக்க முயற்சி செய்’'' என்று கூறியுள்ளார்.
இவ்வுபநிடதத்தின் சாந்தி மந்திரம் & விளக்கம்
அந்த இறைவன் குரு சீடர்களாகிய எங்கள் இருவரையும் காப்பாற்றட்டும். அந்த இறைவன் எங்கள் இருவரையும் காப்பாற்றட்டும். எங்களுக்குரிய முயற்சியை நாங்கள் இருவரும் சேர்ந்து செய்வோமாக. எங்கள் கல்வி ஒளி மிகுந்ததாக இருக்கட்டும். நாங்கள் ஒருவரையொருவர் வெறுக்காமல் இருப்போமாக.ஓம் சாந்தி சாந்தி சாந்தி.
உபநிடதத்தின் மையக்கருத்து
விச்வஜித் என்ற யாகத்தை செய்த ஒருவன் யாக முடிவில் தனது அனைத்து செல்வங்களையும் தானமாக தர வேண்டும் என்பது அந்த யாக விதி. ஆனால் அந்த யாகத்தை செய்த வாஜச்ரவசு என்பவன், தனது கறவை நின்ற பசுக்களை மட்டும் தானமாக தருவதை கண்ட அவர் மகன் நசிகேதன் தன்னை யாருக்கு தானமாக கொடுப்பீர்கள் என அடிக்கடி தனது தந்தையை நோக்கி கேட்க, தந்தையும் எரிச்சலுடன் உன்னை எமனுக்கு தானமாக கொடுக்கிறேன் என்று கூறிவிட, உடனே நசிகேதன் எமலோகத்திற்கு சென்று, மூன்று பகல் இரவுகள் பசியுடன் காத்திருந்து யமதேவரை சந்திக்கின்றான்.
யமலோகத்திற்கு விருந்தாளியாக வந்த நசிகேதனை காக்க வைத்த காரணத்தால் யமன், நசிகேதனுக்கு மூன்று வரங்கள் தருகிறார். முதல் வரத்தின் மூலம் தனது தந்தை மனஅமைதி அடைந்து தன்னை மீண்டும் ஏற்றுக்கொள்ளவேண்டும் என்று வேண்டுகிறான். எந்த ஒரு யாகத்தை செய்தால் மக்கள் சுவர்க்க லோகம் அடையமுடியும் என்பதை இரண்டாம் வரத்தின் மூலம் நசிகேதன் தெரிந்து கொள்கிறான். மூன்றாவது வரத்தின் மூலமாக, உடல் அழிந்த பின்னும் அழியாது இருக்கின்ற ஆத்ம தத்துவத்தைப் பற்றிய அறிவை உபதேசிக்கும் படி வேண்டுகிறான்.
முதல் இரண்டு வரங்களை நசிகேதனுக்கு உடனே வழங்கிய யமன், மூன்றாவது வரத்தை தருவதற்கு முன் அதற்கான தகுதி நசிகேதனுக்கு உள்ளதா என யமதேவர் சோதிக்கிறார். சுவர்க்கலோகம், பிரம்மலோகம் செல்வதற்கு வழி சொல்கிறேன் என்று யமதேவர் கூறியும், நிலையற்ற அந்த லோகங்கள் வேண்டாம் என்று ஒதுக்கித்தள்ளி தனக்கு நிலையான ஆத்ம ஞானம் எனும் பிரம்ம தத்துவம் ஒன்றே போதும் என்று நசிகேதன் உறுதியாக கூறி விடுகிறான்.
இறுதியில் யமதர்மராசன் வைத்த அனைத்துச் சோதனைகளிலும் வெற்றி பெற்ற நசிகேதனுக்கு ஆத்ம தத்துவத்தை விளக்கமாக யமதேவர் எடுத்து கூறினார். இந்த ஆத்மதத்துவம் எனும் பிரம்ம தத்துவத்தை அறிந்தவர்கள் உயிருடன் இருக்கும் போதே சீவ முக்தி (மனநிறைவு) அடைந்து பின்பு மரணத்திற்குப்பின் விதேக முக்தி எனும் பிறப்பில்லாத பேரின்பப் பெருவாழ்வு அடைகிறார்கள் என்று யமதேவர் கூறினார்.
வெளி இணைப்புகள்
பகுப்பு:உபநிடதங்கள்
ஐக்கிய நாடுகள் பாதுகாப்பு அவை தீர்மானம் 2623
ஐக்கிய நாடுகள் பாதுகாப்பு அவை தீர்மானம் 2623 (United Nations Security Council Resolution 2623) 2022 ஆம் ஆண்டு பிப்ரவரி மாதம் 27 ஆம் தேதியன்று ஏற்றுக்கொள்ளப்பட்டது. இத்தீர்மானத்தின்படி, உக்ரைனுக்காக ஒரு சிறப்பு பொதுச் சபைக்கு பாதுகாப்பு அவை வாக்களித்தது. உக்ரைனில் நெருக்கடிகள் குறித்த அவசரக் கூட்டத்திற்கு இத்தீர்மானம் அழைப்பு விடுக்கிறது.